**Seminar „Pokreni DOBAR biznis“ u zaječarskom Omladinskom centru**

Da li postoji način da menjaš svet na bolje i od toga živiš?

Želiš da pokreneš sopstevni biznis? Treba ti kul ideja? Nisi upoznat/a sa tim kakve biznis modele bi mogao/la da koristiš kako bi ostvarivao/la profit, a uz to i pomogao/la svojoj zajednici? Ili pak, imaš biznis ideju, ali ti treba mentorska i finansijska podrška da je pretvoriš u stvarnost?

**Dođi u subotu, 5. maja u Omladinski centar Zaječar u 11 sati da pričamo i učimo o društvenom preduzetništvu!**

Prijavi se popunjavanjem kratkog [formulara](http://socialimpactaward.rs/dogadjaji/zajecar-saminar-laboratorija-uticaja/).

Pozivamo vas na **besplatni seminar “Pokreni DOBAR biznis”**, na kome ćemo razgovarati o svemu što je potrebno da razvijete svoju ideju i započnete biznis koji će istovremeno biti profitabilan i pozitivno uticati na društvo.

Seminar se sastoji iz tri celine.

1. **Fabrika ideja -** Upoznajemo se sa temom društvenog preduzetništva, terminologijom, primerima i načinima na koje ono funkcioniše. Zatim prelazimo na radionice, gde će svi učesnici moći da izlože svoje ideje, a mi ćemo vas usmeriti da ih jasno formulišete, definišete svoje ciljeve, ciljnu grupu i smer u kome vaša biznis ideja može da se razvija.
2. **Biznis modeling** - Upoznajemo se matricama modeliranja biznisa i načinima na koje vaša ideja može postati i ostati profitabilna i samoodrživa. Kroz primere kreativnih i uspešnih društvenih preduzeća pričaćemo o biznis modelima koji mogu poslužiti vašoj biznis ideji da postane stvarnost.
3. **Dodela sertifikata -** Finiširamo ovaj seminar stečenim znanjem koje vam je potrebno da započnete razvoj svoje biznis ideje, a možda i aplicirate za Social Impact Award!

**Šta je Social Impact Award?**

Social Impact Award je edukativni program i takmičenje ideja za mlade od 15 do 30 godina kojim želimo da razvijemo i implementiramo inovativna rešenja za društvene i ekološke probleme. Svi koji spadaju u ovu grupu su dobrodošli da prijave svoje ideje i tako dobiju mogućnost da steknu mentorstvo, podršku i novčanu nagradu za razvoj biznisa. To možete učiniti putem [ovog linka.](http://apply.socialimpactaward.rs/)

Srbija je jedna od preko 20 zemalja sveta koje su deo ovog projekta. Naša misija je da promovišemo duh društvenog preduzetništva i stvorimo zajednicu mladih koja svoje namere pretvara u akcije. Ako želiš da saznaš više o nama, o prošlogodišnjim pobednicima ili potražiš inspiraciju, poseti [naš sajt](http://socialimpactaward.rs/) ili [FB stranicu.](https://www.facebook.com/socialimpactawardserbia)

Projekat SIA sprovodi organizacija [**Razlivalište,**](http://razlivaliste.org/) u saradnji sa Erste bankom, Coca- Cola HBC Srbija, Austrijskom razvojnom agencijom, Erste Fondacijom i Startit Centrima.